METK nõuandeteenistus

Mahemesinduse õpiring
2021-09-21 | Raplamaa, Raplamaa
Mahepõllumajanduse Koostöökogu korraldab mahemesinduse õpiringi, millest oodatakse osa võtma ettevõtteid, kes soovivad end teiste kogemuste abil koolitada ja on valmis ise oma kogemusi jagama.
2021. a toimub neli õpiringi kokkusaamist, millest esimene on 21. septembril Hanimesi OÜ-s (mesinik Ervin Lega, Nõlva küla, Kehtna vald, Raplamaa). Õpiringi juhendab Aili Taal (Taali Mesila).
Esimesel kokkusaamisel käsitletavad teemad:

Varroatoosi ravi suvel
Kuiva suve mõjud mesilasperedele ja meetoodangule
Aktuaalsed mahemesinduse küsimused

Järgmiste kokkusaamiste teemad ja toimumiskohad lepitakse kokku esimesel kokkusaamisel.
Õpiringis osalemiseks palun saata hiljemalt 9. septembriks e-mail aadressil maheteave@gmail.com. Osalejate arv on piiratud, registreerimine lõpetatakse kohtade täitumisel enne tähtaega.
NB! Õpiringis osalejatelt oodatakse osalemist kõigil neljal kokkusaamisel.
Lisainfo:
Aili Taal, 5098734, info@taalimesila.ee
Merit Mikk, maheteave@gmail.com
Õpiringis osalemine on tasuta.
Õpiring toimub MAK 2014-2020 meetme „Teadmussiirde programm põllumajanduse, toidu ja maamajanduse tegevusvaldkonnas“ mahemajanduse valdkonna raames, toetab Euroopa Liit.
